Michelet limer mačči d imezdaɣ-is i yugin. Agouni n Teslent, qqaren-as ‘’Le village rebelle’’ imi seg zik yesseqdac ‘’Taqbaylit’’ deg tudert-is : d At wawal d tirrugza ; aṭas n temsal i ssemsawan gar tudrin neɣ, ɛad, gar leɛrac. Qqimen-d kra n yinzan ar tura. ‘’Agad ay Agouni n Teslent, amer Akaouj ad ak-yexlu…’’, neɣ, ‘’Awer yekkes Igoufaf i Taqa’’. Gar taddart n zik d tin n tura, d acu i ibeddlen, d acu yeqqimen deg Agouni n Teslent ? Neɣli-d deg taddart-agi, gan-aɣ irebbi, ḥkan-aɣ-d kra n lesrar…deg taddart-agi i yezdeɣ Oumokrane Omar winna yewwten Boumediène s rṣas deg useggas n 1967, rrif-nni n taddart-agi, daɣen, i yufan anda meḍlen ‘’yirebraben’’ Hervé Gourdel.